《题陈岩庵寄诸兄弟》
宋代·吕声之

地接丹丘姥岭赊，山盘曲折状如蛇。
每因过此瞻双陇，何必从如置万家。
孝弟本根时润泽，诗书种子日萌芽。
到来岂但春秋祀，酌水何妨一献花。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。